**21-TA-462: Noteikumu projekts (Grozījumi)**

Grozījumi Ministru kabineta 2012. gada 18. decembra noteikumos Nr. 947 "Noteikumi par meža aizsardzības pasākumiem un ārkārtējās situācijas izsludināšanu mežā"

|  |  |  |  |  |
| --- | --- | --- | --- | --- |
| **Nr.p.k.** | **Saskaņošanai nosūtītā projekta redakcija** | **Iebildums / Priekšlikums** | **Apstrādes informācija** | **Galīgā redakcija** |
| 1. | **Noteikumu (grozījumu) projekts**6. Izteikt 13.1. apakšpunktu šādā redakcijā: | **Iebildums (VARAM - 27.12.2021.)**Vides aizsardzības un reģionālās attīstības ministrija savas kompetences ietvaros ir izvērtējusi Satiksmes ministrijas sagatavoto Ministru kabineta noteikumu projekta “Grozījumi Ministru kabineta 2012. gada 18. decembra noteikumos Nr. 947 “Noteikumi par meža aizsardzības pasākumiem  un ārkārtējās situācijas izsludināšanu mežā”” (turpmāk – noteikumu projekts)  6. punktu un izsaka sekojošu iebildumu.Vēršam uzmanību, ka saskaņā Administratīvo teritoriju un apdzīvoto vietu likuma 4. panta pirmo daļu Latvijas Republiku iedala administratīvajās teritorijās, proti, valstspilsētu pašvaldību teritorijās un novadu pašvaldību teritorijās.Tādejādi lūdzam aizstāt noteikumu projekta 6. punktā izteiktajā 13.1. apakšpunkta redakcijā vārdus “valstspilsētas vai novada” ar vārdiem “pašvaldības administratīvās”.Papildus, ievērojot iepriekš minēto, lūdzam papildināt noteikumu projektu ar grozījumu Ministru kabineta 2012. gada 18. decembra noteikumu Nr. 947 “Noteikumi par meža aizsardzības pasākumiem un ārkārtējās situācijas izsludināšanu mežā” 13.2. apakšpunktā, aizstājot vārdu “novadu” ar vārdu “pašvaldību administratīvo”. *Piedāvātā redakcija*- | **Ņemts vērā**- | 6. Izteikt 13.1. apakšpunktu šādā redakcijā:"13.1. pašvaldības administratīvās teritorijas, vai tās daļas tiešu draudu gadījumā Valsts meža dienesta struktūrvienības vadītājs iesniedz rakstisku ierosinājumu attiecīgajā pašvaldības domē un Zemkopības ministrijā;".7. Izteikt 13.2. apakšpunktu šādā redakcijā:"13.2. visas valsts teritorijas vai vairāku pašvaldību administratīvo teritoriju vai to daļu tiešu draudu gadījumā Valsts meža dienesta ģenerāldirektors iesniedz rakstisku ierosinājumu Zemkopības ministrijai un Krīzes vadības padomei." |
| 2. | **Anotācija (ex-ante)**1.3. Pašreizējā situācija, problēmas un risinājumi  | **Iebildums (VARAM - 27.12.2021.)**Vides aizsardzības un reģionālās attīstības ministrija savas kompetences ietvaros ir izvērtējusi Satiksmes ministrijas sagatavoto Ministru kabineta noteikumu projekta “Grozījumi Ministru kabineta 2012. gada 18. decembra noteikumos Nr. 947 “Noteikumi par meža aizsardzības pasākumiem un ārkārtējās situācijas izsludināšanu mežā”” anotāciju un lūdz pašreizējās situācijas aprakstā svītrot vārdus “tādēļ tas jāaizstāj ar terminu “valstspilsēta”, ievērojot Vides aizsardzības un reģionālās attīstības ministrijas izteikto iebildumu par šā noteikumu projekta 6. punktu. *Piedāvātā redakcija*- | **Ņemts vērā**- | - |